b'\n_START_ARTICLE_\nHoitovirhe\n_START_PARAGRAPH_\nHoitovirhe tarkoittaa l\xc3\xa4\xc3\xa4ketieteess\xc3\xa4 potilaan hoidossa tapahtunutta virhett\xc3\xa4 tai hoidon laiminly\xc3\xb6nti\xc3\xa4. _NEWLINE_Hoitovirheet johtuvat paitsi l\xc3\xa4\xc3\xa4k\xc3\xa4rin laiminly\xc3\xb6nnist\xc3\xa4, my\xc3\xb6s joskus esimerkiksi kiireisen ty\xc3\xb6tahdin aiheuttamia inhimillisi\xc3\xa4 virheit\xc3\xa4. Muun muassa resurssien puutteet (kuten henkil\xc3\xb6kuntavaje) nopeuttavat hoidon aloittamista ennen kuin potilasta koskevat tutkimukset on saatettu kunnolla p\xc3\xa4\xc3\xa4t\xc3\xb6kseen, jolloin hoitovirheiden m\xc3\xa4\xc3\xa4r\xc3\xa4 kasvaa._NEWLINE_V\xc3\xa4\xc3\xa4r\xc3\xa4st\xc3\xa4 diagnoosista johtuva virheellinen hoito katsotaan hoitovirheeksi._NEWLINE_Korvauksia voi hakea Potilasvakuutuskeskukselta. Lomakkeita saa esimerkiksi Kansalaisen palvelut yhdest\xc3\xa4 osoitteesta Suomi.fi portaalisivustolta._NEWLINE_Terveyden ja hyvinvoinnin laitos arvioi Suomessa kuolevan hoitovirheisiin vuosittain 700\xe2\x80\x931\xc2\xa0700 henke\xc3\xa4. Joka kymmenes sairaalapotilas k\xc3\xa4rsii hoitovirheest\xc3\xa4 ja joka sadas saa vakavan haitan. Suomen Potilasturvallisuusyhdistyksen mukaan puolet hoitovirheist\xc3\xa4 olisi estett\xc3\xa4viss\xc3\xa4.\n_START_SECTION_\nKollektiivinen hoitovirhe\n_START_PARAGRAPH_\nKollektiivinen hoitovirhe tarkoittaa yhteis\xc3\xb6n s\xc3\xa4\xc3\xa4nn\xc3\xb6sten tai asetusten takia tekem\xc3\xa4\xc3\xa4 hoitovirhett\xc3\xa4. My\xc3\xb6s l\xc3\xa4\xc3\xa4k\xc3\xa4rinvalan rikkovat m\xc3\xa4\xc3\xa4r\xc3\xa4ykset, asetukset ja s\xc3\xa4\xc3\xa4nn\xc3\xb6kset katsotaan kollektiiviseksi hoitovirheeksi. _NEWLINE_Kollektiivisista hoitovirheist\xc3\xa4 on useita esimerkkej\xc3\xa4 my\xc3\xb6s Suomesta. Esimerkit liittyv\xc3\xa4t l\xc3\xa4hinn\xc3\xa4 huumeiden ja alkoholin vieroitushoitojen s\xc3\xa4\xc3\xa4nn\xc3\xb6sten aiheuttamaan syrjint\xc3\xa4\xc3\xa4n. My\xc3\xb6s hoitojen toteuttamista koskevissa s\xc3\xa4\xc3\xa4nn\xc3\xb6ksiss\xc3\xa4 on ollut m\xc3\xa4\xc3\xa4r\xc3\xa4yksi\xc3\xa4, jotka ovat aiheuttaneet kollektiivisia hoitovirheit\xc3\xa4.'